6. ΝΟΜΟΣ υπ’ αριθ. 794 της 17/28 Ιουλ. 1978 (ΦΕΚ Α΄ 116) Περί συστάσεως Κλάδου Επικουρικής Ασφαλίσεως παρά τω Ταμείω Προνοίας και Κοινής Διανομής Πωλητών Βενζίνης Αθηνών - Πειραιώς και Περιχώρων. Σύστασις - Μετονομασία Άρθρ.1.-1.Συνιστάται παρά τω Ταμείω Προνοίας και Κοινής Διανομής Πωλητών Βενζίνης Αθηνών Πειραιώς και Περιχώρων Κλάδος Επικουρικής Ασφαλίσεως έχων ιδίαν οικονομικήν και λογιστικήν αυτοτέλειαν. 2.Το κατά την προηγουμένην παράγραφον Ταμειον, μετονομάζεται, εις Ταμείον Επικουρικής Ασφαλίσεως Προνοίας και Κοινής Διανομής Πωλητών Βενζίνης Αθηνών - Πειραιώς και Περιχώρων. Σκοπός Κλάδου Επικουρικής Ασφαλίσεως Άρθρ.2.-Σκοπός του συνιστωμένου Κλάδου είναι, η χορήγησις επικουρικής συντάξεως εις τα κατά το άρθρ. 3 του παρόντος ασφαλιζόμενα πρόσωπα, εις περίπτωσιν συνταξιοδοτήσεως λόγω γήρατος και αναπηρίας, ως και εις τα μέλη οικογενείας αυτών εις περίπτωσιν θανάτου του προστάτου αυτών ησφαλισμένου ή συνταξιούχου. Ησφαλισμένοι Άρθρ.3.-Εις την ασφάλισιν του συνιστωμένου Κλάδου υπάγονται υποχρεωτικώς, άπαντα ,τα κατά το άρθρ. 3 του Α.Ν. 1606/1939 αναγνωριζόμενα, ως μέτοχοι του Ταμείου Προνοίας και Κοινής Διανομής Πωλητών Βενζίνης Αθηνών - Πειραιώς και Περιχώρων, φυσικά πρόσωπα τα κεκτημένα και εφ’ εξής κτώμενα επ’ ονόματί των, άδεια λειτουργίας βενζιναντλίας ή πετρελαιαντλίας ή και αμφοτέρων τούτων εις πρατήριον βενζίνης ή εις σταθμόν αυτοκινήτων δυνάμει αποφάσεως του Υπουργού Συγκοινωνιών. «2.Ωσαύτως εις την ασφάλισιν του συνιστωμένου Κλάδου υπάγονται υποχρεωτικώς οι νόμιμοι εκπρόσωποι των υπό μορφήν Ανωνύμου Εταιρείας, Εταιρείας Περιωρισμένης Ευθύνης, Ομορρύθμου Εταιρείας ή Ετερορρύθμου Εταιρείας λειτουργουσών δυνάμει νομίμου αδείας επιχειρήσεων εκμεταλλεύσεως πρατηρίων υγρών καυσίμων ή σταθμών αυτοκινήτων μετ’ αντλιών παροχής υγρών καυσίμων υπό τους όρους και περιορισμούς του άρθρ. 3 του Α.Ν. 1606/1939. Τα δυνάμενα να υπαχθούν εις την ασφάλισιν πρόσωπα, ως νόμιμοι εκπρόσωποι εξ εκάστης μορφής των ως άνω εταιρειών, ορίζονται δι’ αποφάσεως του Υπουργού Κοινωνικών Υπηρεσιών, μετά γνώμην του Διοικητικού Συμβουλίου του ανωτέρω Ταμείου». Η παρ. 2 προστέθηκε από το άρθρ. 48 Νόμ. 1140/17-20 Μαρτ. 1981 (ΦΕΚ Α΄ 68) (Τόμ. 39Γ, σελ. 1012,21). Πόροι Άρθρ.4.-Πόροι του συνιστωμένου Κλάδου είναι: α)Το ήμισυ του συνόλου των εσόδων του Ταμείου Επικουρικής ασφαλίσεως Προνοίας και Κοινής Διανομής Πωλητών Βενζίνης Αθηνών - Πειραιώς και Περιχώρων βάσει των υπέρ αυτού εκάστοτε ισχυόντων πόρων εκ της πωλήσεως βενζίνης και πετρελαίου. β)Εφ’ άπαξ καταβολή δικαιώματος εγγραφής υπό των ησφαλισμένων εκ δραχ. 500 δυναμένη να αυξομειούται δι’ αποφάσεως του Διοικητικού Συμβουλίου. γ)Οι πόροι των κεφαλαίων, αι δωρεαί κληρονομίαι και κληροδοσίαι, υπέρ του Κλάδου και αι πάσης φύσεως πρόσοδοι εκ της περιουσίας τούτου. δ)Το εις το τέλος εκάστης οικονομικής χρήσεως υπόλοιπον του παρά τη Εθνική Τραπέζη της Ελλάδος ή άλλη ανεγνωρισμένη Τραπέζη τηρουμένου «Λογ/σμού Προνοίας» του άρθρ. 8 του Α.Ν. 1606/1939, μεταφερόμενον εκ του Λογαριασμού Προνοίας εις τον Λογ/σμόν Επικουρικής Ασφαλίσεως. Διοίκησις - Προσωπικόν Άρθρ.5.-1.Ο συνιστώμενος κλάδος διοικείται υπό του Διοικητικού Συμβουλίου του Ταμείου. 2.Η διαχείρισις, η λογιστική ενημέρωσις και η εν γένει λειτουργία του κλάδου εξυπηρετείται υπό του προσωπικού του Ταμείου. Εξουσιοδοτικαί διατάξεις Άρθρ.6.-Δια Π.Δ/τος εκδιδομένου προτάσει του Υπουργού Κοινωνικών Υπηρεσιών μετά γνώμην του Διοικητικού συμβουλίου του Ταμείου, ορίζονται ο τρόπος διαχειρίσεως και διαθέσεως των πόρων, αι προϋποθέσεις τας οποίας δέον να πληρούν τα ασφαλιζόμενα πρόσωπα δια να τύχουν παροχών, το ύψος τούτων, ο κλάδος των προστατευομένων υπό των ησφαλισμένων ή συνταξιούχων προσώπων, ο τρόπος και η διαδικασία της αναγνωρίσεως και εξαγοράς προϋπηρεσίας των ησφαλισμένων και της καταβολής των δια την αναγνώρισιν ταύτης ποσών, καθώς και πάσα άλλη λεπτομέρεια αναγκαία δια την εφαρμογήν των διατάξεων του παρόντος. Άρθρ.7.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 1402,01(α) Σελ. 1402,01(β) Τεύχος Η43 Σελ. 47 Ταμείο Επικ.Ασφ.Προν.& Κοινής Διανομής Πωλ.Βενζίνης Αθηνών-Πειρ.& Περιχ. 39.Ν.γ.6 181 